《次韵杨信仲见贻郊居二首》
宋代·郭印

平生不喜入州闾，林下江边谩卜居。
解榻延宾同笑语，杜门教子读诗书。
最怜舍后蔬盈圃，只欠庭前水绕除。
官路崄巇端可畏，茅茨固就早悬车。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。